**Ministru kabineta noteikumu projekta “Grozījumi Ministru kabineta 2011.gada 1.februāra noteikumos Nr.93 „Noteikumi par speciālo radiolīdzekļu izmantošanas kārtību un tehniskajām prasībām to darbībai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2011.gada 1.februāra noteikumos Nr.93 „Noteikumi par speciālo radiolīdzekļu izmantošanas kārtību un tehniskajām prasībām to darbībai”” (turpmāk – Projekts) paredz noteikt kārtību, kādā valsts drošības iestādes (Satversmes aizsardzības birojs, Militārās izlūkošanas un drošības dienests, Drošības policija) rīkojas gadījumos, kad speciālie radiolīdzekļi tiek izmantoti publiskās ēkās, lai informētu sabiedrību par īslaicīgu speciālo radiolīdzekļu lietošanu un novērstu traucējumus ārpus ēkas. Projektā noteikti pienākumi valsts drošības iestādēm veikt nepieciešamās darbības un pasākumus, lai informētu sabiedrību un paziņotu valsts akciju sabiedrībai "Elektroniskie sakari" par īslaicīgu speciālo radiolīdzekļu lietošanu publiskā ēkā.Tāpat Projektā, ievērojot jaunāko radiosakaru sistēmu tehnoloģisko attīstību, ir precizētas speciālo radiolīdzekļu radīto izstarojumu līmeņu vērtības.Projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Elektronisko sakaru likuma 54.panta otrā daļa.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Speciālo radiolīdzekļu izmantošanas kārtību, tehniskās prasības speciālo radiolīdzekļu darbībai un elektromagnētiskā izstarojuma ierobežošanai, objektus un gadījumus, kuros valsts aizsardzības un drošības vajadzībām var pielietot speciālos radiolīdzekļus nevēlamu radiosakaru pārtraukšanai Latvijas Republikā regulē Elektronisko sakaru likums un Ministru kabineta 2011. gada 1. februāra noteikumi Nr.93 „Noteikumi par speciālo radiolīdzekļu izmantošanas kārtību un tehniskajām prasībām to darbībai” (turpmāk –Noteikumi Nr.93). Speciālo radiolīdzekļu izmantošana nedrīkst apdraudēt cilvēku dzīvību, veselību un radīt personām materiālu kaitējumu.Speciālo radiolīdzekļu izmantošana var būt īslaicīga vai pastāvīga.Īslaicīgi speciālos radiolīdzekļus drīkst izmantot valsts drošības iestādes (Satversmes aizsardzības birojs, Militārās izlūkošanas un drošības dienests, Drošības policija) un Nacionālie bruņotie spēki.Pastāvīga speciālo radiolīdzekļu izmantošana atļauta ieslodzījuma vietās un Valsts policijas īslaicīgās aizturēšanas vietās.Projekts izstrādāts, - lai veicinātu sadarbību starp Projektā minētajām valsts drošības iestādēm, kas īslaicīgi izmanto speciālos radiolīdzekļus un valsts akciju sabiedrību “Elektroniskie sakari”, kas saskaņā ar Elektronisko sakaru likuma 6.pantā minētajām kompetencēm pārbauda pieteikumus par kaitīgiem radiotraucējumiem radiosakaru darbībā, tai skaitā publiskajiem elektronisko sakaru tīkliem, noskaidro šo traucējumu avotus un pieņem lēmumu par traucējumu novēršanu, - atrunātu pienākumus, kādi jāveic valsts drošības iestādēm, organizējot pasākumus publiskās ēkās, kā arī, lai atjauninātu tehniskās prasības pastāvīgai speciālo radiolīdzekļu darbībai. Projektā paredzēts:1) precizēt Noteikumu Nr.93 4. punktā minēto īslaicīgo speciālo radiolīdzekļu lietošanas ilgumu, nosakot, ka īslaicīga speciālo radiolīdzekļu izmantošana drīkst ilgt uz laiku līdz trim diennaktīm;2) papildināt Noteikumu Nr.93 5.1.apakšpunktā minētos īslaicīgu speciālo radiolīdzekļu izmantošanas gadījumus ar citiem ārkārtas situācijas gadījumiem, tādejādi paplašinot iespējamos speciālo radiolīdzekļu izmantošanas gadījumus;3) papildināt Noteikumus Nr.93 ar 5.3.apakšpunktu, kas paredz valsts drošības iestādēm īslaicīgu speciālo radiolīdzekļu izmantošanas iespējas, lai nodrošinātu drošību tādu pasākumu, kas prasa paaugstinātu drošību, piemēram, drošības sapulces, semināri, forumi u.c., norises vietās;4) papildināt Noteikumus Nr.93 ar 5.1apakšpunktu, kurš nosaka, ka valsts drošības iestādēm, rīkojot seminārus publiskās ēkās, piemēram, viesnīcās, izstāžu zālēs, jāinformē sabiedrību par iespējamajiem radiosakaru lietošanas ierobežojumiem ēkā;5) papildināt Noteikumus Nr.93 ar 5.2apakšpunktu, kurš nosaka, ka valsts drošības iestādēm jāplāno speciālo radiolīdzekļu izvietojumu ēkā tā, lai tie neradītu kaitīgus radiotraucējumus ārpus notikuma norises vietas;6) papildināt Noteikumus Nr.93 ar 5.3apakšpunktu, kurš nosaka, ka valsts drošības iestādēm jāinformē valsts akciju sabiedrību "Elektroniskie sakari" par plānoto īslaicīgo speciālo radiolīdzekļu izmantošanu, norādot radiosakaru ierobežošanas vietu un paredzamo ilgumu. Minētā prasība ieviesta, lai valsts akciju sabiedrība "Elektroniskie sakari", kas saskaņā ar Elektronisko sakaru likuma 6.pantā minētajām kompetencēm pārbauda pieteikumus par kaitīgiem radiotraucējumiem radiosakaru darbībā, būtu informēta par iespējamajiem traucējumiem un operatīvi varētu reaģēt uz publisko elektronisko sakaru tīklu operatoru traucējumu pieteikumiem; 7) aizstāt Noteikumu Nr.93 9.1. un 9.10.apakšpunktos minēto terminu „radioiekārta” ar terminu „speciālais radiolīdzeklis”, jo Elektronisko sakaru likuma 1.panta 42.punktā definētais termins „radioiekārta” nav attiecināms uz speciāliem radiolīdzekļiem;8) precizēt Noteikumu Nr.93 17.punkta redakciju, nosakot, ka VASES par pastāvīgu speciālo radiolīdzekļu izmantošanu rakstiski jāziņo atzinumā minētajās frekvenču joslās strādājošajiem publisko elektronisko sakaru tīklu operatoriem, norādot speciālā radiolīdzekļa izmantošanas vietu un atļautās frekvenču joslas;9) papildināt Noteikumu Nr.93 III nodaļā minētās tehniskās prasības pastāvīgai speciālo radiolīdzekļu darbībai, kā arī precizēt mērvienību terminus. Ņemot vērā radiosakaru sistēmu attīstību, ir nepieciešams tehniskās prasībās iekļaut jaunās radiosakaru sistēmas, kuru lietošanu būs aktuāli ierobežot ieslodzījuma vietās un Valsts policijas īslaicīgās aizturēšanas vietās.  |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Satversmes aizsardzības birojs, Iekšlietu ministrija, Drošības policija, Militārās izlūkošanas un drošības dienests, valsts akciju sabiedrība “Elektroniskie sakari”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts šo jomu neskar. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts neparedz atbilstības izmaksas. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019.gads | 2020.gads | 2021.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 |  0 |
| 5. Precizēta finansiālā ietekme | X |  | X |  | X |   |   |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Satiksmes ministrija informēja sabiedrību par Projekta izstrādi, 2018.gada 4.jūlijā ievietojot Satiksmes ministrijas interneta vietnes sadaļā „Sabiedrības līdzdalība” paziņojumu par līdzdalības procesu un nodrošinot iespēju ieinteresētajām pusēm izteikt komentārus un priekšlikumus. |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satversmes aizsardzības birojs, Iekšlietu ministrija, Drošības policija, Militārās izlūkošanas un drošības dienests, valsts akciju sabiedrība “Elektroniskie sakari”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektam nav ietekmes uz pārvaldes funkcijām un institucionālo struktūru. Saistībā ar projekta izpildi jaunu institūciju izveide, institūciju likvidācija vai reorganizācija nav nepieciešama. |
| 3. | Cita informācija | Nav. |

Satiksmes ministrs Uldis Augulis

04.07.2018.

1307

Valdmanis, 67028105

Dainis.Valdmanis@sam.gov.lv